দিল্লি আবহেই বিকট শব্দে কাঁপল মহিপালপুর, আতঙ্ক

ওয়েবডেস্ক- দিল্লি (Delhi) আবহের জেরে ফের বিস্ফোরণ! কেঁপে উঠল মহিপালপুর (Mahipalpur)। ঘটনাস্থলে দমকম, পুলিশ। বৃহস্পতিবার সকাল ৯.১৮ মিনিটে একটি ফোন আসে দমকল বিভাগে (Fire Brigade)। তড়িঘড়ি ঘটনাস্থলে যায় দমকলের তিনটি ইঞ্জিন।

জানা গেছে দিল্লির মহিপালপুরের কাছে রেডিসন ব্লু হোটেলের ( Radisson Blu Hotel) সামনে এই তীব্র বিস্ফোরণের শব্দ হয়। কেঁপে ওঠে এলাকা। দমকল সূত্রে খবর, এদিন সকাল ৯.১৮ মিনিট নাগাদ তাদের কাছে একটি ফোন আসে। খবর পেয়ে ঘটনাস্থলে আসে দমকল বাহিনী। ঘটনাস্থল ঘিরে রেখে দিল্লি পুলিশ। কোনও ধরনের সন্দেহজনক কোনও বস্তু এখনও পাওয়া যায়নি।

আরও পড়ুন- অনির্দিষ্টকালের জন্য বন্ধ দিল্লি লাল কেল্লা মেট্রো স্টেশন

ডিসিপি সাউথ ওয়েস্ট বলেছেন, “মহিপালপুরের র‍্যাডিসনের কাছে বিস্ফোরণের খবর পেয়ে কর্মীরা ঘটনাস্থলে ছুটে যান। যে ফোন করেছিলেন তিনি জানিয়েছেন, তিনি যখন গুরুগ্রামে দিকে যাচ্ছিলেন তখন একটি বিস্ফোরণে শব্দ পান। স্থানীয় জিজ্ঞাসাবাদের সময়একজন গার্ড জানান, যে ধৌলা কুয়ানের দিকে যাওয়া একটি ডিটিসি বাসের পিছনের চাকা ফেটে গেছে। সেখান থেকেই শব্দ এসেছে। পরিস্থিতি স্বাভাবিক আছে, ভয় পাওয়ার মতো কিছু নেই।

প্রসঙ্গত, সোমবার দিল্লি বিস্ফোরণের ঘটনা ঘটে লাল কেল্লা মেট্রোর সামনে। ঘটনায় ১২ জনের মৃত্যু হয়েছে, একাধিক মানুষ আহত। এর ফলে মানুষের মধ্যে আতঙ্ক ছড়িয়েছে।

দেখুন আরও খবর-